RGTR-Linn 307
D'RGTR-Linn 307 ass eng Buslinn vum Régime général des transports routiers.

Entwécklung vun der Linn 307
D'RGTR-Linn 307 gouf 1997 a Betrib geholl. Deemools huet se den Trajet vun der Beetebuerger Gare iwwer Näerzeng weider op Keel bis op Rëmeleng gemeet.

2005 gouf d'Linn 307 reorganiséiert an an 2 Linne gedeelt: Déi eng, d'Linn 197, verbënnt nach bis haut Ëtteng, Rëmeleng, Téiteng a Keel direkt mat der Stater Gare. Déi aner, d'Linn 307 huet den Trajet vun der Beetebuerger Gare iwwer Näerzeng a Schëffleng bis op d'Escher Gare gemaach, well den alen Trajet net méi rentabel war an et d'Leit op Esch gezunn huet. Spéider ass se vu Beetebuerg iwwer Näerzeng, Steebrécken, Féiz a Schëffleng op Esch-Uelzecht gaangen. Wéinst Aarbechten op der Näerzenger Gare konnt se net méi den direkten Trajet vun Näerzeng op Biergem maachen an ass dowéinst rëm zeréck op Hunchereng gefuer fir vun do aus op Biergem ze fueren. Dat gouf och no den Aarbechte bäibehalen, well déi deemeols nei MAN-Bussen net méi iwwer d'Barrière zu Näerzeng komm sinn.

Am September 2017 gouf et e grousse Changement: D'Linn 307 koum duerch den Asaz vu méi klenge Bussen (MAN Lion's Regio C, Irizar Integral 4 (zwar 15 Meter laang mä zimmlech héich) a Mercedes Citaro Ü) konnt d'Linn nees iwwer d'Barrière zu Näerzeng gefouert ginn an huet dunn och Monnerech ugefuer. Allerdéngs gouf Schëffleng dobäi fale gelooss.

Et gëtt zwou Varianten: déi eng fiert vu Féiz op Monnerech an déi zweet vu Steebrecken direkt iwwer de Vëloswee iwwer d'Pafenheck op Monnerech ouni Féiz unzefueren. Zu Esch fiert se laanscht d'Schwämm op d'Gare. Fir zeréck fiert se laanscht de Jongelycée an den CHEM op Lalleng.

Et ass déi éischt Linn déi den neien CR106 vu Monnerech op Esch-Lalleng benotzt. Si zirkuléiert all hallef Stonn.

D'CFL organiséiert den Transport.

Halten op der Linn 
(D'Nimm vun den Halte si sou uginn, wéi s'am offizielle Fuerplang publizéiert sinn.)

Busser 
Mercedes-Benz Citaro Ü: 12 m - 2 Achsen - 2 Dieren
Mercedes-Benz Citaro GÜ: 18 m - 3 Achsen - 3 Dieren
MAN Lion's City GL: 18,75 m - 3 Achsen - 3 Dieren
MAN Lion's Regio C: 13,01 m - 2 Achsen - 2 Dieren 
Irizar Integral i4: 15 m - 3 Achsen - 2 Dieren

Kuckt och 
Lëscht vun den RGTR-Buslinnen

Um Spaweck 

 Den Tracé vun der Linn 307 op der Websäit mobiliteit.lu

307